**2. A feladat a középkori Európa gazdaságtörténetével kapcsolatos.**

**Válaszoljon a kérdésekre a forrás és ismeretei segítségével!**

„11. A bírságokat és büntetéseket, amelyeket nálunk megállapítottak, és amelyeket

mi is megtartunk, az alábbiakban soroljuk fel.

12. Ha valahol […] helyenként bevágott posztót találnak, vagy pedig olyat, amelyről

kiderül, hogy hulladékból vagy gyapjúcafatokból készült, vagy amelyet világos

fonallal javítottak meg, az ilyen posztót el kell kobozni a mestertől, az utóbbi pedig

fizet egy font heller bírságot.

15. […] büntetést fizet az is, aki kettőnél több szövőszéken dolgozik […].

24. Ha valakinél elrejtett szövőszéket találnak, 1 márkát fizet utána […].

31. Akit éjjeli munkán tetten érnek, 1 márkát fizet […].

35. Ha valamely mester bolyhozza a posztót, és a két mester, [aki megvizsgálja a

posztót] feljelentést tesz, hogy azt rosszul mosta ki, a hibás fizet egy verdung

büntetéspénzt és bead egy negyed bort a céhházba.

44. A [festék előállításához használt növényt] azon a két vásárcsarnokon kívül, ahol

azt ellenőrzik és értékelik, tilos vásárolni, büntetés: egy verdung és negyed bor.”

*(A frankfurti posztókészítők szabályzata, 1345)*

**a) Hogyan nevezzük szakkifejezéssel a frankfurti posztókészítőknek a fenti szabályzatot**

**kiadó társulását?** (1 pont)

……………………………………………………………..

**b) A munkavégzés mely összetevőit szabályozták annak érdekében, hogy korlátozzák az**

**előállítható áru mennyiségét?** *Két választ írjon a forrásrészlet alapján!* (Elemenként 0,5

pont.)

……………………………………………………………………….

……………………………………………………………………….

**c) Foglalja össze egyetlen szóval, mit igyekeznek biztosítani a forrásrészlet azon**

**intézkedései, amelyek nem az előállítható áru mennyiségének korlátozására**

**irányulnak!** (1 pont)

*………………………………………………………………………*……….

**d) Milyen általános célja volt a mesterek közti piaci verseny korlátozásának?** (1 pont)

…………………………………………………………………………………………………

…………………………………………………………………………………………………

**Megoldás**

**2. Középkori gazdaság (Összesen 4 pont.)**

**a)** céh (1 pont)

**b)** a munkaidőt; a munkaeszközök / a szövőszékek számát. *(A válaszok fordított sorrendben*

*és más megfogalmazásban is elfogadhatóak.)* (Elemenként 0,5 pont, összesen 1 pont.)

**c)** A minőséget. (1 pont)

**d)** Az, hogy a mesterek ne szorítsák ki egymást a piacról. / Az, hogy minden céhtag

megélhetését biztosítsák. (*Más, tartalmilag helyes válasz is elfogadható*.) (1 pont)